Framkvæmdafélagið Arnarhvoll velti 2,9 milljörðum króna og hagnaðist um 151 milljón króna á síðasta ári . Félagið starfar í verktakageiranum og hóf störf í desember 2017 . Félagið vinnur að byggingu 17.500 fermetra húsnæðis í Vísindagörðum í Vatnsmýri sem mun meðal annars hýsa höfuðstöðvar CCP sem og fjölbýlishús við Bjarkarholt í Mosfellsbæ . Meðal hluthafa í félaginu er sjóðurinn Construo í stýringu hjá GAMMA og Björgólfur Thor Björgólfsson , Andri Sveinsson , Árni Geir Magnússon , Birgir Már Ragnarsson , og Karl Þráinsson . Eigið fé félagsins nam 305 milljónum króna í árslok 2018 , eignir námu 698 milljónum króna og skuldir 393 milljónir króna .